turjo4nis/wikipedia-bn-dump-20250701 huggingface dataset:
শৈলেন রায়

শৈলেন রায় (১৯১০ – ৭ জুলাই ১৯৬৩) একজন বাঙালী গীতিকার।

প্রারম্ভিক জীবন
শৈলেন রায় ১৯১০ সালে পাবনা, ব্রিটিশ ভারতে জন্মগ্রহণ করেন। অল্পবয়স থেকে তিনি কাব্যচর্চা করতেন, হারমোনিয়াম ও এস্রাজ বাজাতে পারতেন। কলকাতার সিটি কলেজ থেকে বিএ পাশ করেন। ছাত্রাবস্থায় কাজী নজরুল ইসলামের সঙ্গে তাঁর বন্ধুত্ব গড়ে ওঠে।

অবদান
কাজী নজরুল ইসলামের সহায়তায় শৈলেন রায় রচিত গান স্মরণপারের ওগো প্রিয়, তোমার মাঝে আপন হারা শিল্পী আব্বাসউদ্দীনের কণ্ঠে এইচএমভি রেকর্ড কোম্পানি থেকে ১৯২৭ খ্রিষ্টাব্দে প্রকাশিত হয়। তাঁর রচিত গান শচীন দেববর্মণ, শ্যামল মিত্র, সন্ধ্যা মুখোপাধ্যায়, আলপনা বন্দ্যোপাধ্যায় সহ বিখ্যাত শিল্পীরা গেয়েছেন। বহু বাংলা চলচ্চিত্রে তার গান গৃহীত হয়েছে। তাঁর রচিত গানের সংখ্যা প্রায় ১৮০০।

তথ্যসূত্র

১৯১০-এ জন্ম
১৯৬৩-এ মৃত্যু
বাঙালি গীতিকার
বাঙালি কবি
পাবনা জেলার ব্যক্তি
বিমলচন্দ্র সিংহ

বিমলচন্দ্র সিংহ (১ ডিসেম্বর ১৯১৭ - ১৭ এপ্রিল ১৯৬১) ছিলেন একজন সংস্কৃত সাহিত্য দর্শনশাস্ত্রে এবং ফরাসি ভাষার সুপণ্ডিত ও একজন চিন্তাশীল লেখক।

সংক্ষিপ্ত জীবনী

বিমলচন্দ্র সিংহের জন্ম কলকাতার পাইকপাড়ার রাজ পরিবারে। পিতা মনীন্দ্রচন্দ্র সিংহ। বিমলচন্দ্র বি.এ. ও এম. এ পরীক্ষায় অর্থনীতিতে প্রথম শ্রেণীতে প্রথম স্থান অধিকার করেছিলেন। দেশ স্বাধীন হওয়ার পর বিধানচন্দ্র রায়ের নেতৃত্বাধীন পশ্চিমবঙ্গ সরকারের প্রথম মন্ত্রীসভার ভূমিরাজস্ব মন্ত্রী ছিলেন। মতানৈক্যের জন্য পদত্যাগ করলেও পরে ১৯৫৬ - ৬১ খ্রিস্টাব্দে মন্ত্রীপদে অধিষ্ঠিত ছিলেন। তার আমলেই জমিদারি প্রথার বিলোপ ও জমির উর্ধসীমা আইন তৈরি হয়। তিনি বিভিন্ন পত্র পত্রিকায় স্বনামে ও 'ভীষ্মদেব খোসনবীস জুনিয়র' ছদ্মনামে বহু মূল্যবান প্রবন্ধ প্রকাশ করেন । তার রচিত ও প্রকাশিত উল্লেখযোগ্য গ্রন্থগুলি হল -

 'বিশ্বপথিক বাঙ্গালী'
 'বাংলার চাষী'
 'বঙ্কিম প্রতিভা'
 'সমাজ ও সাহিত্য'
 'কাশ্মীর ভ্রমণ'
 'পশ্চিমবঙ্গের জনবিন্যাস'

বিভিন্ন শিক্ষা প্রতিষ্ঠান গঠন ও পরিচালনায় তিনি অত্যন্ত সক্রিয় ছিলেন। তাঁদের জমিদারির অন্তর্ভুক্ত এলাকায় বিভিন্ন প্রতিষ্ঠান শিক্ষাদীক্ষা ও উন্নয়নের জন্য বহু অর্থ ব্যয় করতেন। ১৯৪৬ খ্রিস্টাব্দে তিনি বঙ্গীয় ব্যবস্থাপক সভার সভ্য ছিলেন। ১৯৪৭ খ্রিস্টাব্দের ২০ জুন বঙ্গীয় আইনসভায় তিনি বাংলা বিভাজনের পক্ষে ও পশ্চিমবঙ্গ প্রতিষ্ঠায় মতদান করেন। রবীন্দ্রভারতী বিশ্ববিদ্যালয় গঠনে নেতৃত্ব দেন এবং এই প্রতিষ্ঠানের সম্পাদক ছিলেন। এছাড়া তিনি ১৩৫২ - ৫৪ বঙ্গাব্দে  বঙ্গীয় সাহিত্য পরিষদের ধনাধ্যক্ষ ও  ১৩৫৫-৫৬ বঙ্গাব্দে সহ-সভাপতি ছিলেন। কংগ্রেস নেতা ও সাংসদ অতীশচন্দ্র সিংহ তার জ্যেষ্ঠ পুত্র ছিলেন। কনিষ্ঠ পুত্র ছিলেন প্রখ্যাত পরমাণু বিজ্ঞানী বিকাশচন্দ্র সিংহ। অতীশচন্দ্র তার পিতা বিমলচন্দ্রের স্মৃতিতে ২০০২ খ্রিস্টাব্দে মুর্শিদাবাদ জেলার কান্দিতে বিমলচন্দ্র কলেজ অফ ল' স্থাপন করেন।

মৃত্যু

বিমলচন্দ্র সিংহ ১৯৬১ খ্রিস্টাব্দের ১৭ই এপ্রিল ৪৪ বৎসর বয়সে কলকাতায় প্রয়াত হন।

তথ্যসূত্র 

১৯১৭-এ জন্ম
১৯৬১-এ মৃত্যু
সংস্কৃতির দার্শনিক
বাঙালি লেখক
ফরাসি ভাষার লেখক
বাঙালি রাজনীতিবিদ
পশ্চিমবঙ্গের রাজ্য মন্ত্রিপরিষদের মন্ত্রী
বাংলাদেশ বৌদ্ধ কৃষ্টি প্রচার সংঘ

বাংলাদেশ বৌদ্ধ কৃষ্টি প্রচার সংঘ হ‌লো এক‌টি রাজ‌নৈ‌তিক এবং সামা‌জিক সংগঠন, যা বাংলা‌দে‌শের বৌদ্ধ সম্প্রদায়ের কল্যাণে কাজ ক‌রে।

ই‌তিহাস
১৯৪৯ সালের ৪ ডিসেম্বর পাকিস্তানে বৌদ্ধদের সামাজিক, সাংস্কৃতিক ও ধর্মীয় অবস্থান সুদৃঢ় করতে চট্টগ্রাম বিভা‌গের পা‌টিয়া উপ‌জেলার লাখেরা অভয় বিহারে ‘পূর্ব পাকিস্তান বৌদ্ধ কৃষ্টি প্রচার সংঘ’ নামে এই সংঘ প্রতিষ্ঠা করা হয়। পরবর্তী‌কালে বাংলাদেশ স্বাধীন হ‌লে এর নাম প‌রিবর্তন ক‌রে রাখা হয় 'বাংলাদেশ বৌদ্ধ কৃষ্টি প্রচার সংঘ'। এই সং‌ঘের প্রথম কার্যনির্বাহী পরিষদের সভাপতি ছি‌লেন শ্রীমৎ ধর্মদর্শী মহাথেরো এবং শ্রীমৎ বংগীশ ভিক্ষু ছি‌লেন সাধারণ সম্পাদক। সেসময় বিশিষ্ট বৌদ্ধ ব্যক্তিদের মধ্য থেকে কয়েকজন সংঘের পৃষ্ঠপোষক হি‌সে‌বে মনোনীত হন এবং একটি ট্রাস্টি বোর্ডও গ‌ঠিত হয়। শুরু থে‌কেই এ সংঘ বৌদ্ধ ছাত্রছাত্রীদের জন্য উচ্চতর শিক্ষাক্ষেত্রে এবং সরকারি চাকরির ক্ষেত্রে আসন সংরক্ষণ, প্রাচীন বৌদ্ধ ঐতিহ্য উদ্ঘাটন ও সংরক্ষণ, বুদ্ধ পূর্ণিমার দিন জাতীয় ছুটি ঘোষণাসহ অন্যান্য দাবি উত্থাপন ক‌রে এবং আন্দোলন ক‌রে। ১৯৫৪ সালে অনু‌ষ্ঠিত পূর্ব পাকিস্তানের সাধারণ নির্বাচনে সমতলীয় বৌদ্ধদের জন্য সংরক্ষিত একটি আসনে সংঘের সুধাংশু বিমল বড়ুয়া নির্বাচিত হন।

কার্যক্রম
১৯৬০ সালে সংঘের তত্ত্বাবধানে ঢাকায় কমলাপুর ধর্মরাজিক বৌদ্ধবিহার প্রতি‌ষ্ঠা করা হয় এবং সেখা‌নে সংঘের সদর দপ্তর স্থানান্তরিত হয়। পরবর্তীকালে এই বিহারকে কেন্দ্র করে ধর্মরাজিক অনাথালয়, প্রাথমিক বিদ্যালয়, মাধ্যমিক বিদ্যালয়, কারিগরি বিদ্যালয়, দাতব্য চিকিৎসালয়, বোধিঅঙ্গন ও আন্তর্জাতিক মানের একটি উপাসনালয় স্থাপন করা হয়। ১৯৬২ সালে এই বিহা‌রে থাইল্যান্ডের ভূমিবল অতুল্যতেজ এবং রাণী সিরিকিতকে সংঘের পক্ষ থেকে সংবর্ধনা জ্ঞাপন করা হয়। এর সংবর্ধনার মাধ্যমে থাইল্যান্ড ও বাংলাদেশের মধ্যকার মৈত্রী সুদৃঢ় হয়। ১৯৬৩ সালে সংঘের তৎকালীন সভাপতি বিশুদ্ধানন্দ মহাথেরোর নেতৃত্বে একটি প্রতিনিধিদল চীন সফরে যান এবং চীনের প্রধানমন্ত্রী চৌ এন লাইয়ের সা‌থে সাক্ষাৎ করে অতীশ দীপঙ্করের দেহভস্ম বাংলাদেশে আনা এবং সংরক্ষণের প্রস্তাব দেন, যা ১৯৭৮ সালে কার্যকর করা হয়।

স্বাধীন বাংলাদেশে বৌদ্ধ সভ্যতা ও সংস্কৃতির পুনর্জাগরণ এবং বিকাশে এই সংঘ বি‌ভিন্ন পদক্ষেপ নেয়। তার ম‌ধ্যে ১৯৮৩ সালে ঢাকায় আন্তর্জাতিক পর্যায়ে অতীশ দীপঙ্কর শ্রীজ্ঞানের সহস্রতম জন্মবার্ষিকী পালন এবং ১৯৮৭ সালে ‘পাহাড়পুর বৌদ্ধ সভ্যতা’ শীর্ষক আন্তর্জাতিক সেমিনারের আয়োজন উল্লেখযোগ্য। এতে ইউরোপ-আমেরিকাসহ অ‌নেক রাষ্ট্রের প্রতি‌নি‌ধিগণ উপ‌স্থিত ছি‌লেন।

এই সংঘ ১৯৮৫ সাল থেকে নিয়মিতভাবে বার্ষিক শিশু-কিশোর সাংস্কৃতিক প্রতিযোগিতা আ‌য়োজন ক‌রে আস‌ছে এবং ১৯৫৬ সাল থেকে সাহিত্য ও সংস্কৃতি বিষয়ক দ্বিভাষিক মুখপত্র কৃষ্টি নিয়মিতভাবে প্রকাশ করে আস‌ছে। সংঘের চট্টগ্রাম শাখা থেকে প্রকাশ করা হচ্ছে চৈত্যগ্রাম নামে একটি সাহিত্য পত্রিকা।

সংঘ‌টি ভারতের বুদ্ধগয়ায় বিশ্বের অন্যান্য দেশের মতো বাংলাদেশের পক্ষে ‘বাংলাদেশ বৌদ্ধ কৃষ্টি প্রচার সংঘ’ প্রতিষ্ঠা করেছে এবং বৌদ্ধবিহার নির্মাণ করে, যা সংঘ‌টির এক‌টি অন্যতম কৃতিত্ব। ১৯৯৯ সালে এই বিহারে প্রথমবরের মতো কঠিন চীবর দান উদ্‌যাপন করা হয়।  সংঘ‌টির সভাপ‌তি এক‌টি বিশ্ব‌বিদ্যালয়ের জন্য আ‌বেদন ক‌রেছেন, যার প্রস্তা‌বিত নাম হ‌চ্ছে 'সংঘনায়ক শ্রাদমন্ডো মাহা‌থে‌রো'।

আরও দেখুন
 চট্টগ্রাম বৌদ্ধ বিহার
 বিশুদ্ধানন্দ মহাথের
 বাংলাদেশে বৌদ্ধধর্ম

তথ্যসূত্র

বহিঃসংযোগ

১৯৪৯-এ প্রতিষ্ঠিত
বাংলাদেশ ভিত্তিক ধর্মীয় সংগঠন
১৯৪৯-এ পূর্ব পাকিস্তানে প্রতিষ্ঠিত
ঢাকা ভিত্তিক সংগঠন
বাংলাদেশে বৌদ্ধধর্ম
দৈনিক ভাস্কর

দৈনিক ভাস্কর একটি হিন্দি ভাষার ভারতের বৃহত্তম প্রচারিত দৈনিক সংবাদপত্র। এটি দৈনিক ভাস্কর গ্রুপের মালিকানাধীন।. ১৯৫৮ সালে ভোপালে শুরু হয়েছিল, এটি দৈনিক ভাস্করের ইন্দোর সংস্করণ প্রবর্তনের সাথে সাথে ১৯৮৩ সালে প্রসারিত হয়েছিল।

ইতিহাস 
হিন্দি ভাষার একটি দৈনিক পত্রিকার প্রয়োজনীয়তা পূরণের জন্য 1948 সালে দৈনিক ভাস্কার চালু হয়েছিল। এটি ভোপালে সুবাহ সাভেরে এবং গোয়ালিয়রে গুড মর্নিং ইন্ডিয়া নামে শুরু হয়। ১৯৫৭ সালে, কাগজটির নামকরণ করা হয় ভাস্কর সমাচার।

১৯৫৮ সালে, এর নামকরণ করা হয় দৈনিক ভাস্কার। ভাস্কর শব্দের অর্থ "উদিত সূর্য্য"।

সম্প্রসারণ 
১৯৯৫ সালের মধ্যে দৈনিক ভাস্কর মধ্য প্রদেশের এক নম্বর সংবাদপত্র হিসাবে আত্মপ্রকাশ করে এবং পাঠকদলের সমীক্ষায় ভারতের দ্রুততম বর্ধমান দৈনিক হিসাবে ঘোষণা করা হয়। সংবাদপত্রটি মধ্য প্রদেশের বাইরে প্রসারিত করার সিদ্ধান্ত নিয়েছে এবং রাজস্থানের রাজধানী জয়পুরকে সর্বোচ্চ সম্ভাবনার বাজার হিসাবে চিহ্নিত করেছে।

১৯৯৬ সালে দৈনিক ভাস্করের লক্ষ্য ছিল জয়পুরে দ্বিতীয় স্থানের পত্রিকা হিসাবে প্রবেশ করা। এই লক্ষ্য অর্জনের জন্য, ৭০০ সমীক্ষণকারীদের একটি অভ্যন্তরীণ দল জয়পুরের ২,০০,০০০ সম্ভাব্য সংবাদপত্রের পরিবারের সমীক্ষা করে। সমীক্ষার প্রতিক্রিয়াগুলির ভিত্তিতে, তারা সংবাদপত্রের একটি প্রোটোটাইপ দেখানোর জন্য সমীক্ষা করা পরিবারের প্রত্যেকের কাছে ফিরে গিয়েছিল এবং তাদের অগ্রিম সাবস্ক্রিপশনের বিকল্প দিয়েছিল। গ্রাহকদের ১.৫০ টাকার সাবস্ক্রিপশন মূল্য দেওয়া হয়েছিল (নিউজস্ট্যান্ডের দাম ₹ ২ এর তুলনায় ছাড়), অসন্তুষ্টি হলে ফেরত।  ১৯ ডিসেম্বর ১৯৯৬ সালে যখন দৈনিক ভাস্কর জয়পুরে যাত্রা শুরু করে ১৭২৩৪৭ অনুলিপি বিক্রি করে প্রথম স্থানের সংবাদপত্র হয়। দৈনিক ভাস্কর সফলভাবে যোধপুর, বিকনার, কোটা, উদয়পুর, এবং আজমির সিকার সহ রাজস্থানের অন্যান্য শহরগুলিতে সফলভাবে একটি অনুরূপ মডেল গ্রহণ করেছিলেন এবং ১৯৯৯ সালের মধ্যে পুরো রাজ্যের এক নম্বর নগর পত্রিকা হয়।

২০০০ সালে চন্ডিগড়ে প্রাকাশ পায়।

২০০০ সালের জুনে, দৈনিক ভাস্কর ২৭১০০০ কপির সংএ হরিয়ানায় প্রবেশ করে।

২০০৬ সালে, দৈনিক ভাস্কর পাঞ্জাবে অমৃতসর এবং জলন্ধর সংস্করণ দিয়ে শুরু করে। পরে, এটি লুধিয়ানা এবং ভাটিণ্ডায় উপস্থিতি বৃদ্ধি করে।

২০১০ সালে, দৈনিক ভাস্কর রাঁচি সংস্করণ চালু করে ঝাড়খণ্ডের বাজারে প্রবেশ করে, এরপরে জামশেদপুর এবং ধানবাদ সংস্করণ।

২০১৪ সালের জানুয়ারিতে, দৈনিক ভাস্কর পাটনায় একটি সফল প্রবর্তন নিয়ে বিহারে প্রবেশ করে, পরে ২০১৫ সালে মুজাফফরপুর, ভাগলপুর এবং গয়া সংস্করণ চালু হয়েছিল।

২০১৪ সালের এপ্রিলে, দৈনিক ভাস্কর গ্রুপ উত্তর প্রদেশে অনলাইন হিন্দি সংস্করণ চালু করে।

দৈনিক ভাস্কর হিন্দি নিউজ অ্যাপস 
জুন ২০১৭ সালে, দৈনিক ভাস্কর তার হিন্দি নিউজ অ্যাপ্লিকেশন চালু করেছিল

সংস্করণ 
দৈনিক ভাস্করের মধ্য প্রদেশে পাঁচটি সংস্করণ, উত্তর প্রদেশের একটি সংস্করণ, ছত্তিশগড়ের চারটি সংস্করণ, রাজস্থানে ১২ সংস্করণ, হরিয়ানায় তিনটি সংস্করণ, পাঞ্জাবের চারটি সংস্করণ, বিহারের চারটি সংস্করণ, ঝাড়খণ্ডের তিনটি সংস্করণ রয়েছে এবং চন্ডীগড়, হিমাচল প্রদেশ, উত্তরাখণ্ড, জম্মু ও কাশ্মীরের প্রতিটিতে একটি করে সংস্করণ রয়েছে।

তথ্যসূত্র 

হিন্দি ভাষার সংবাদপত্র
ভারতের দৈনিক সংবাদপত্র
ভাগলপুরের সংবাদপত্র
গয়া, ভারতের সংবাদপত্র
মুজাফফরপুরের সংবাদপত্র
ঔরঙ্গাবাদ, বিহারের সংবাদপত্র
ভারতীয় সংবাদ ওয়েবসাইট
পাটনার সংবাদপত্র
পতিসর

পতিসর কাচারি বাড়ি  নওগাঁ জেলার আত্রাই উপজেলায় অবস্থিত। বিশ্বকবি রবীন্দ্রনাথ ঠাকুরের স্মৃতি বিজড়িত গ্রাম পতিসর। এই কাচারি বাড়ি বাংলাদেশের অন্যতম একটি সংরক্ষিত পুরাকীর্তি। যার পাশেই রয়েছে রয়েছে দেবেন্দ্র মঞ্চ ও রবীন্দ্র সরোবর। ১৮৯১ সালে রবীন্দ্রনাথ ঠাকুর প্রথম পতিসরে আসেন। তখন তিনি কালিগ্রাম স্টেটের জমিদারির দায়িত্ব পালন করেন। তখন পতিসর কালিগ্রাম স্টেটের কাচারি বাড়ি ছিল।

১৮৯১ সাল থেকে ১৯৩৭ সাল পর্যন্ত অবস্থানকালীন সময়ে তিনি অসংখ্য কবিতা, গান, গল্প, উপন্যাস ও চিঠিপত্র লিখেছেন। নওগাঁ জেলা শহর থেকে প্রায় ৩৬ কিলোমিটার দক্ষিণে নাগর নদীর তীরে পতিসর কাছারি বাড়ি অবস্থিত।

বিবরণ 
পতিসরের দোতলা কুঠিবাড়ির স্থাপত্যশৈলী  শিলাইদহ ও শাহজাদপুরের কুঠিবাড়ির অনুরূপ।  যদিও এর মূল ভবনসংলগ্ন ঘরগুলি বর্তমানে ধ্বংসস্তূপে পরিণত।  পতিসরের কুঠিবাড়ি ও পদ্মাবোটে অবস্থানকালে রবীন্দ্রনাথ নানা কবিতা, গল্প,  উপন্যাস, প্রবন্ধ, ছিন্নপত্রের অনেক চিঠি এবং বিদায় অভিশাপ কাব্যনাট্য রচনা করেন।  এছাড়াও কবি পল্লীর সার্বিক উন্নয়নের জন্য স্থাপন করেন বহু পাঠশালা, রথীন্দ্রনাথ উচ্চ বিদ্যালয়, দাতব্য চিকিৎসালয়, পতিসর কৃষিব্যাংক রয়েছে।  এগুলো বেশিরভগই ১৯০৫ সালে প্রতিষ্ঠিত। রবীন্দ্রনাথ তার নোবেল পুরস্কারের এক লক্ষ টাকাও তিনি পতিসর কৃষিব্যাংকে দিয়েছিলেন, যা আর ফেরত পান নি।  কৃষির উন্নতির জন্য তিনি পতিসরের মাঠে কলের লাঙ্গল চালিয়েছিলেন; গড়ে তুলেছিলেন কৃষি, তাঁত ও মৃৎশিল্পের সমবায় সংগঠন।

ইতিহাস 
জোড়াসাঁকোর ঠাকুর পরিবারের জমিদারির কালিগ্রাম পরগনার সদর কাচারি ছিল এই পতিসরে। রবীন্দ্রনাথের পিতামহ দ্বারকানাথ ঠাকুর ১৮৩০ সালে এই জমিদারি ক্রয় করেন। রবীন্দ্রনাথ স্বয়ং জমিদারি দেখাশোনার জন্য ১৮৯১ সালের জানুয়ারিতে প্রথম পতিসরে আসেন। ১৯২১ সালে জমিদারি ভাগ হলে পতিসর রবীন্দ্রনাথের ভাগেই পড়ে, কিন্তু সাংসারিক নানা কারণে একদা পতিসরের সঙ্গে তাঁর নিয়মিত সম্পর্কে ছেদ পড়ে। কবি নোবেল পুরস্কারে ভূষিত হলে পতিসরের প্রজারা তাঁকে মানপত্র দিয়ে অভিনন্দন জানায় (১৯১৩)। প্রজাদের অনুরোধে পুণ্যাহ উপলক্ষে তিনি ১৯৩৭ সালে শেষবারের মতো পতিসর পরিদর্শন করেন।

পতিসর এখন একটি দর্শনীয় স্থানে পরিণত হয়েছে। দেশ-বিদেশের বহু রবীন্দ্রভক্ত প্রতিবছর রবীন্দ্রস্পর্শধন্য এই পতিসর পরিদর্শনে আসেন। রবীন্দ্রনাথের জন্ম ও মৃত্যুবার্ষিকী উপলক্ষে এখানে প্রতিবছর আলোচনা ও সাংস্কৃতিক অনুষ্ঠানের আয়োজন করা হয়। প্রতিবছর জাতীয় পর্যায়ে রবীন্দ্রবার্ষিকী অনুষ্ঠানমালার অংশ হিসেবেও পতিসরে রবীন্দ্রজন্মোৎসব পালিত হয়। ঢাকাসহ দেশের বিভিন্ন অঞ্চল, এমনকি বিদেশ থেকেও রবীন্দ্রভক্ত এবং রবীন্দ্রগবেষকগণ এসব অনুষ্ঠানে যোগদান করেন।

জমিদারী 
রবীন্দ্রনাথ ঠাকুরের পিতামহ ও জোড়াসাঁকোর ঠাকুর পরিবারের অন্যতম সদস্য দ্বারকানাথ ঠাকুর এ অঞ্চলের জমিদারি ১৮৩০ সালে কেনার পর ১৮৯১ সালের ১৩ জুন রবীন্দ্রনাথ জমিদারি দেখাশোনার জন্য এ অঞ্চলে আসেন। এই কাচারীতে অবস্থানকালে রবীন্দ্রনাথ ঠাকুর বেশ কিছু কাব্য, গল্প ও প্রবন্ধ রচনা করেন। এই স্থানটির চারপাশেই রবি ঠাকুরের পরিবার কর্তৃক স্থাপিত বেশ কিছু স্থাপনা রয়েছে। এর মধ্যে উল্লেখযোগ্য হল, একটি বিদ্যালয়(কালীগ্রাম রথীন্দ্রনাথ ইন্সটিটিউশন), দাতব্য হাসপাতাল ও পুরাতন একটি কৃষি ব্যাংক যা ১৯০৫ সালে স্থাপিত হয়েছিল। এছাড়াও গড়ে তুলেছিলেন মৃৎশিল্প।

রবীন্দ্রনাথ ঠাকুর নোবেল প্রাপ্তির পর সর্বশেষ ১৯৩৭ সালের ২৭ জুলাই পতিসরে আসেন। বর্তমানে এখানে, রবীন্দ্রনাথের জন্মদিন ও মৃত্যুবার্ষিকীতে বিভিন্ন অনুষ্ঠানের আয়োজন করা হয়।

তথ্যসূত্র

বহিঃসংযোগ

নওগাঁ জেলা
রবীন্দ্রনাথ ঠাকুর
রাম বসু (কবিয়াল)

রাম বসু (১৭৮৬—১৮২৮) একজন বিখ্যাত বাঙালি কবিয়াল। বিরহ-সঙ্গীত ও বাংলা আগমনী গান রচনায় তার বিশেষ খ্যাতি ছিল। বিরহ-সঙ্গীত রাজা বলা হত তাকে। 

তাকে বাংলা সাহিত্যের কণিষ্ক বলা হয়।

অবদান
১৭৮৬ সালে রাম বসু হাওড়া জেলার অন্তর্গত শালিখা গ্রামে জন্মগ্রহণ করেন। জোড়াসাঁকোর পিসির বাড়িতে থেকে তিনি প্রাথমিক শিক্ষা লাভ করেন। এই সময় তিনি কবিতা লিখতেন। এরপর রাম বসু অল্প ইংরেজি ভাষা আয়ত্ত করে কলকাতার একটি অফিসে কেরানি পদে যোগদান করেন। এই সময় তিনি বিখ্যাত কবিয়াল ভবানী বণিক, নীলু ঠাকুর, মোহন সরকার, ঠাকুরদাস সিংহের দলের জন্য গান রচনা করতেন। তাঁর কাব্যখ্যাতি পড়লে নিজেই চাকরি ছেড়ে দিয়ে একটি কবিগানের দল তৈরি করেন।

তথ্যসূত্র

১৭৮৬-এ জন্ম
১৮২৮-এ মৃত্যু
বাঙালি কবি
বাংলা ভাষার কবি
বাঙালি কবিয়াল
মহীপাল রেলওয়ে স্টেশন

মহীপাল রেলওয়ে স্টেশন হল পূর্ব রেলওয়ের মালদা রেল বিভাগে অবস্থিত একটি হল্ট রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।

ইতিহাস
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।

তথ্যসূত্র

মুর্শিদাবাদ জেলার রেলওয়ে স্টেশন
মালদা রেলওয়ে বিভাগ
সাতক্ষীরা সদর পৌরসভা

সাতক্ষীরা পৌরসভা বাংলাদেশের খুলনা বিভাগের সাতক্ষীরা জেলার সাতক্ষীরা সদর উপজেলার অন্তর্গত 'ক' শ্রেণির একটি পৌরসভা।

অবস্থান ও সীমানা 
পৌরসভার উত্তরে লাবসা ইউনিয়ন, দক্ষিণে ফিংড়ী ইউনিয়ন, পূর্বে ধুলিহর, ব্রহ্মরাজপুর ইউনিয়ন এবং পশ্চিমে আগড়দাঁড়ী ও আলীপুর ইউনিয়ন অবস্থিত।

প্রশাসনিক এলাকা 
ওয়ার্ডঃ ০৯ টি

মৌজাঃ ০৭ টি

আয়তন ও জনসংখ্যা 
মোট আয়তনঃ ৩১.১০ বর্গ কি.মি.
মোট জনসংখ্যাঃ ২,০০,০০০ জন (২০২০ অনুযায়ী)

শিক্ষার হার ও শিক্ষা প্রতিষ্ঠান 
*শিক্ষার হারঃ ৬৩%

*শিক্ষা প্রতিষ্ঠানঃ

জনপ্রতিনিধি 
বর্তমান মেয়রঃ তাছকিন আহম্মেদ চিশতি

তথ্যসূত্র 

সাতক্ষীরা জেলার পৌরসভা
১৮৬৯-এ প্রতিষ্ঠিত
কলারোয়া পৌরসভা

কলারোয়া পৌরসভা বাংলাদেশের খুলনা বিভাগের সাতক্ষীরা জেলার কলারোয়া উপজেলার অন্তর্গত 'খ' শ্রেণির একটি পৌরসভা।

প্রশাসনিক এলাকা 
ওয়ার্ডঃ ০৯ টি

মৌজাঃ

আয়তন ও জনসংখ্যা 
 মোট আয়তনঃ ১৪.৫৪ বর্গ কি.মি.
 মোট জনসংখ্যাঃ ২৪,২০৯ জন

শিক্ষার হার ও শিক্ষা প্রতিষ্ঠান 
শিক্ষার হারঃ ৫৭.৬%

শিক্ষা প্রতিষ্ঠানঃ

জনপ্রতিনিধি 
বর্তমান মেয়রঃ মোঃ মানিরুজ্জামান (বুলবুল)

তথ্যসূত্র 

সাতক্ষীরা জেলার পৌরসভা
মোংলা পোর্ট পৌরসভা

মোংলা পোর্ট পৌরসভা বাংলাদেশের খুলনা বিভাগের বাগেরহাট জেলার মোংলা উপজেলার অন্তর্গত 'ক' শ্রেণির একটি পৌরসভা।

অবস্থান ও সীমানা

প্রশাসনিক এলাকা 
ওয়ার্ডঃ ০৯ টি

মৌজাঃ

আয়তন ও জনসংখ্যা 
মোট আয়তনঃ ১৯.৪৩ বর্গ কি.মি.
মোট জনসংখ্যাঃ ১,২৬,৬৬৩ জন

শিক্ষার হার ও শিক্ষা প্রতিষ্ঠান 
*শিক্ষার হারঃ

*শিক্ষা প্রতিষ্ঠানঃ

জনপ্রতিনিধি 
'বর্তমান মেয়রঃবীর মুক্তিযোদ্ধা শেখ আব্দুর রহমান

তথ্যসূত্র 

বাগেরহাট জেলার পৌরসভা
১৯৭৫-এ প্রতিষ্ঠিত
মোড়েলগঞ্জ পৌরসভা

মোড়েলগঞ্জ পৌরসভা বাংলাদেশের খুলনা বিভাগের বাগেরহাট জেলার মোড়েলগঞ্জ উপজেলার অন্তর্গত 'ক' শ্রেণির একটি পৌরসভা।

অবস্থান ও সীমানা

প্রশাসনিক এলাকা 
ওয়ার্ডঃ ০৯ টি

মৌজাঃ ০৬ টি

আয়তন ও জনসংখ্যা 
মোট আয়তনঃ ৬ বর্গ কি.মি.
মোট জনসংখ্যাঃ ২১,৭১৮ জন

শিক্ষার হার ও শিক্ষা প্রতিষ্ঠান 
শিক্ষার হারঃ ৭১.২৮%

শিক্ষা প্রতিষ্ঠানঃ
কলেজ - ০৩টি
সরকারী মাধ্যমিক বিদ্যালয় - ০১টি
বে-সরকারী মাধ্যমিক বিদ্যালয় - ০৪টি
সরকারী প্রাথমিক বিদ্যালয় - ০৬টি
রেজিঃ প্রাথমিক বিদ্যালয় - ০২টি
মহিলা কলেজ - ০১টি
বালিকা বিদ্যালয় - ০৩টি
আলিয়া মাদ্রাসা - ০২টি
হাফেজীয়া মাদ্রাসা - ০৪টি
কিন্ডারগার্টেন - ০৩টি
ভোকেশনাল - ০১টি

দর্শনীয় স্থান 
পীর কালাচাঁদ আউলিয়ার মাজার
কুঠিবাড়ী নীলকুঠি ভবন
রবার্ট মোড়লের স্মৃতিস্তম্ভ

জনপ্রতিনিধি 
বর্তমান মেয়রঃ এস এম মনিরুল হক (২০১৬ - )

তথ্যসূত্র 

বাগেরহাট জেলার পৌরসভা
১৯৯৮-এ প্রতিষ্ঠিত
আরোগ্য সেতু

আরোগ্য সেতু হল যা ন্যাশনাল ইনফরম্যাটিক্স সেন্টার দ্বারা বিকশিত একটি কোভিড -১৯ ট্র্যাকিং মোবাইল অ্যাপ্লিকেশন যা ভারত সরকার ইলেকট্রনিক্স এবং তথ্য প্রযুক্তি মন্ত্রকের আওতায় আসে।

সংক্ষিপ্ত বিবরণ 
এই অ্যাপ্লিকেশনটির উল্লিখিত উদ্দেশ্য হ'ল সচেতনতা ছড়িয়ে দেওয়া এবং প্রয়োজনীয় স্বাস্থ্যসেবাগুলি ভারতের মানুষের সাথে সংযুক্ত করা। কোভিড -১১-এর ঝুঁকি রোধ করতে, সর্বোত্তম অনুশীলন এবং পরামর্শগুলি ভাগ করে নেওয়ার জন্য স্বাস্থ্য অধিদফতরের উদ্যোগগুলিকে বাড়িয়ে তুলতে এই অ্যাপ্লিকেশনটি সাহায্য করবে। এটি একটি ট্র্যাকিং অ্যাপ্লিকেশন যা স্মার্টফোনের জিপিএস এবং ব্লুটুথ বৈশিষ্ট্যগুলি করোনাভাইরাস সংক্রমণের উপর নজর রাখতে ব্যবহার করে। আরোগ্য সেতু অ্যাপটি অ্যান্ড্রয়েড এবং আইওএস মোবাইল অপারেটিং সিস্টেমের জন্য উপলভ্য। ব্লুটুথ প্রযুক্তি ব্যবহার করে, আরোগ্য সেতু অ্যাপ্লিকেশনটি যদি ব্যবহারকারী কোভিড -১৯ সংক্রামিত ব্যক্তির কাছাকাছি থাকলে (ছ'ফুট দূরত্বের মধ্যে) ভারত জুড়ে নথীভুক্ত আক্রান্ত ব্যক্তির ডাটাবেস স্ক্যান করে এবং সংক্রামিত অঞ্চলের একটি উপলব্ধ ডেটার উপর ভিত্তি করে, অবস্থানের তথ্য ব্যবহার করে এটি ঝুঁকি নির্ধারণ করার চেষ্টা করে।

এই অ্যাপ্লিকেশনটি করোনা কবচ (বর্তমানে বন্ধ) নামে পূর্ববর্তী একটি অ্যাপ্লিকেশনটির একটি হালনাগাদ সংস্করণ যা ইতোমধ্যে ভারত সরকার প্রকাশ করেছে। আরোগ্য সেতু তার প্রবর্তনের তিন দিনের মধ্যে পঞ্চাশ লক্ষ ডাউনলোড অতিক্রম করে, এটিকে ভারতে সরকারী অ্যাপসগুলির মধ্যে একটি অন্যতম জনপ্রিয় অ্যাপ্লিকেশন করে তুলেছে।

আরোগ্য সেতু বর্তমানে ১১ টি ভাষায় উপলভ্য,(ইংরাজী, হিন্দি, তেলুগু, কন্নড়, মালয়লম, তামিল, পাঞ্জাবি, বাংলা, ওড়িয়া, গুজরাটি এবং মারাঠি) এবং শীঘ্রই আরও বেশি ভারতীয় ভাষায় উপলব্ধ হওয়ার আশা রয়েছে। অ্যাপটিতে সাইন ইন করার পরে একজনকে স্বাস্থ্য এবং অন্যান্য প্রোফাইল তথ্য সরবরাহ করতে বলা হয়।
 
অ্যাপ্লিকেশনটি এমন একটি প্ল্যাটফর্মেও তৈরি করা হয়েছে যা অ্যাপ্লিকেশন প্রোগ্রামিং ইন্টারফেস (এপিআই) সরবরাহ করতে পারে যাতে অন্যান্য কম্পিউটার প্রোগ্রাম, মোবাইল অ্যাপ্লিকেশন এবং ওয়েব পরিষেবাগুলি আরোগ্য সেতুতে উপলব্ধ বৈশিষ্ট্য এবং ডেটা ব্যবহার করতে পারে।

আরো দেখুন 
কোভিড-১৯ অ্যাপস

তথ্যসূত্র 

ভারতে কোভিড-১৯ বৈশ্বিক মহামারি
২০২০-এর সফটওয়্যার
ব্রতচারিণী

ব্রতচারিণী হলো একটি জনপ্রিয় বাংলা চলচ্চিত্র যা পরিচালনা করেন কমল গাঙ্গুলী। এই চলচ্চিত্রটি ১৯৫৪ সালে এমকেজি প্রোডাকশনস প্রাইভেট লিমিটেড ব্যানারে মুক্তি পেয়েছিল এবং সংগীত পরিচালনা করেছেন কমল দাসগুপ্ত। এই চলচ্চিত্রটির মুখ্য চরিত্রে অভিনয় করেন সাবিত্রী চট্টোপাধ্যায়, উত্তম কুমার, সন্ধ্যা রানী, ভানু বন্দ্যোপাধ্যায় এবং অসিতবরণ মুখোপাধ্যায়

কাহিনী
চলচ্চিত্রটির মূল চরিত্র সীতা (সন্ধ্যা রানী) জমিদার বাড়িতে থাকেন। অহিন্দ্র চৌধুরী হলেন জমিদার, তাঁর বড় ছেলের স্ত্রী মলিনা দেবী, এবং তাঁদের পুত্র জ্যোতির্ময়। সাবিত্রী চট্টোপাধ্যায় হল জ্যোতির্ময় এর খুড়তুত বোন। অহীন্দ্র চৌধুরী সীতার বাবাকে প্রতিশ্রুতি দিয়েছিলেন যে তাঁর বড় ছেলের পুত্রের স্ত্রী হবেন সীতা কিন্তু জ্যোতির্ময় অনুভাকে ভালবাসে। সে তার ঠাকুরদাকে অস্বীকার করে অনুভাকে বিয়ে করে। ফলস্বরূপ অহিন্দ্র তার নাতিকে তার সমস্ত সম্পদ থেকে বঞ্চিত করে। মলিনা দেবী খুব অসুস্থ হয়ে পড়ে। সাবিত্রী ও তার মা বাড়িতে আসে। ইনা এবং জ্যোতির্ময় খুব বন্ধুত্বপূর্ণ হয়ে ওঠে তবে সাবিত্রীর মা সীতার প্রতি খুব ইর্ষা করেন। একদিন বাড়িতে একটি পুজোর সময় সে সীতার সাথে সমস্যা তৈরি করে, মলিনা দেবী এখানে আসে এবং তার অসুস্থতা আরও বেড়ে যায় এবং তিনি মারা যান। এর পরে অহীন্দ্র চৌধুরী সীতার কাছে তাঁর পুরো সম্পত্তি দান করেন। সাবিত্রীর মা এক মাতালের সাথে বিয়ে দেবার চেষ্টা করেছিলেন কিন্তু জ্যোতির্ময় এই বিয়ের সম্পূর্ণ বিরোধী। তিনি তার বোনের বিয়ে দেওয়ার জন্য অর্থের ব্যবস্থা করার সিদ্ধান্ত নেন। তা করতে না পেরে তিনি সীতার কাছে সাহায্যের জন্য লেখেন। তাঁর নাতনী এক মাতালদের সাথে বিবাহ বন্ধনে আবদ্ধ হয়েছেন তা জানতে পেরে অহিন্দ্র চৌধুরী হতবাক হয়ে মারা যান। জ্যোতির্ময় এই সময়ে বাড়িতে আসেন এবং তিনি নিজেই গুরুতর অসুস্থ হয়ে পড়েন। সীতা তাকে সুস্থ করে তোলার চেষ্টা করল। একবার সে সুস্থ হয়ে উঠলে সে সমস্ত সম্পদ তার কাছে রেখে যেতে চায়। কিন্তু জ্যোতির্ময় এই সম্পত্তি অস্বীকার করে এবং তাকে ফিরে যেতে বলে এবং এটির যত্ন নিতে বলে।

শ্রেষ্ঠাংশে
 ভানু বন্দ্যোপাধ্যায়
 অহিন্দ্র চৌধুরী
 অনুভা গুপ্ত
 অসিতবরণ মুখোপাধ্যায়
 ছবি বিশ্বাস 
 সন্ধ্যা রানী
 সাবিত্রী চট্টোপাধ্যায়
 উত্তম কুমার 
 ছায়া দেবী 
 মলিনা দেবী 
 সবিতা চ্যাটার্জী
 সন্তোষ সিনহা
 শান্তা দেবী 
 শ্যামলী চক্রবর্তী
 সুভেন মুখোপাধ্যায়

তথ্যসূত্র

বহিঃসংযোগ
 

১৯৫৪-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
১৯৫৫-এর চলচ্চিত্র
১৯৫০-এর দশকের বাংলা ভাষার চলচ্চিত্র
ভারতীয় নাট্য চলচ্চিত্র
১৯৫৫-এর নাট্য চলচ্চিত্র
শিবদাস ভাদুড়ী

শিবদাস ভাদুড়ী (৬ নভেম্বর ১৮৮৭ — ২৬ ফেব্রুয়ারি, ১৯৩২) ছিলেন একজন বাঙালী ফুটবলার। ১৯১১ সালে মোহনবাগান ফুটবল দল ইস্ট ইয়র্কশায়ার রেজিমেন্টকে ২-১ গোলে পরাজিত করে প্রথম ভারতীয় দল হিসেবে আইএফএ শিল্ড জয় করে। সেই দলের অধিনায়ক ছিলেন তিনি।

অবদান 
শিবদাস ভাদুড়ী ও তার ভাই বিজয়দাস ভাদুড়ী ছিলেন ব্রিটিশ ভারতের বঙ্গ প্রদেশের ফরিদপুর জেলার মানুষ। ১৯০৫ সালে মোহনবাগানে যোগ দেন তিনি। দল তার অধিনায়কত্বে মিলিটারি মেডিকাল, ওয়াই এম সি এ , চৌরঙ্গী মেজারারস দলকে হারায়। লেফট আউট পজিশনে খেলতেন তিনি। ১৯১১ সালে আই এফ এ শিল্ড বিজয় ভারতীয় ফূটবলের ইতিহাসের গৌরবময় দিন। তিনি এই দলের প্রধান ছিলেন। ফর্সা দীর্ঘকায় চেহারার শিবদাসকে সে সময় ফুটবলের জাদুকর বলা হত। তিনি পশুচিকিতসক হিসাবে কলকাতার ভেটারিনারি কলেজের সাথে যুক্ত ছিলেন। ১৯৩২ সালের ২৬ ফেব্রুয়ারি পুরিতে তীর্থ করতে গিয়ে ম্যালেরিয়া আক্রান্ত হয়ে মারা শিবদাস।

তথ্যসূত্র

১৮৮৭-এ জন্ম
পূর্ববঙ্গে জন্ম
১৯৩২-এ মৃত্যু
বরিশাল জেলার ব্যক্তি
বাঙালি ক্রীড়াবিদ
বাঙালি ফুটবলার
ভারতীয় ফুটবলার
পশ্চিমবঙ্গের ফুটবলার
অপটা রেলওয়ে স্টেশন

অপটা রেলওয়ে স্টেশনটি ভারতের মধ্য রেলের পানভেল–রোহ রুটের একটি রেল স্টেশন। স্টেশনটি মহারাষ্ট্র রাজ্যের রায়গড় জেলায় অবস্থিত। এটি ছত্রপতি শিবাজি মহারাজ টার্মিনাস থেকে ডিভা জংশন হয়ে ৮৩.২৪ কিলোমিটার দূরবর্তী। এই স্টেশনের স্টেশন কোডটি এপিটিএ। এটি মধ্য রেল এর মুম্বই মধ্য রেল বিভাগের অন্তর্গত।

অবস্থান 
অপটা রেলওয়ে স্টেশন রায়গড় জেলার অপটা এলাকাতে অবস্থিত। এই স্টেশন থেকে পরবর্তী স্টেশন হল - জিটে রেলওয়ে স্টেশন এবং পূর্ববর্তী স্টেশন হল রাসয়ানি রেলওয়ে স্টেশন।

উল্লেখযোগ্য সংস্কৃতি 
শাহরুখ খান ও কাজল অভিনীত দিলওয়ালে দুলহানিয়া লে যায়েঙ্গে  ছবির শেষ দৃশ্যের শুটিং সেখানে হয়। রাজকুমার সন্তোষীর খাকী ছবির মারপিটের দৃশ্যও ধারণ এখানে হয়। এই স্থানে দৃশ্য ধারণ করা অন্যান্য সিনেমাগুলির মধ্যে রয়েছে বান্টি অর বাবলি, চিনাটাউন, ফিদা, রং দে বাসন্তী, শাদি নং ১, স্বদেশে এবং আহাট (মরশুম ৪ এপ ১ ব্লারা জংশন)।

তথ্যসূত্র 

রায়গড় জেলার রেলওয়ে স্টেশন
লাল পান বিবি

লাল পান বিবি ১৯৯৪ সালের একটি ভারতীয় বাংলা একশনধর্মী চলচ্চিত্র যার পরিচালক ছিলেন প্রশান্ত নন্দা ও প্রযোজক দিলীপ কাঙ্কারিয়া। ১৪ নভেম্বর ১৯৯৪ সালে ছবিটি মুক্তি পায়। এই ছবি সঙ্গীত পরিচালক ছিলেন বাপ্পী লাহিড়ী।

কাহিনী
লালি আর মিলি দুই বোন। তাদের পিতাকে খুন করা হয়। আইনের কাছে বিচার না পেয়ে লালি নিজে হাতে হত্যাকারীদের সাজা দিতে মনস্থ করে। কিন্তু তার বোন মিলি একজন পুলিশ অফিসার, সে চায় বোনকে আটকাতে।

অভিনয়
 চিরঞ্জিত
 শতাব্দী রায়
 ঋতুপর্ণা সেনগুপ্ত
 চিন্ময় রায়
 অনুপ কুমার
 গুফি পেন্টাল
 পদ্মা খান্না
 গোগা কাপুর
 রঞ্জিত

তথ্যসূত্র

১৯৯৪-এর চলচ্চিত্র
বাংলা ভাষার চলচ্চিত্র
নোয়াপাড়া মহিষাসুর রেলওয়ে স্টেশন

নোয়াপাড়া মহিষাসুর রেলওয়ে স্টেশন হল পূর্ব রেলওয়ের মালদা রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।

ইতিহাস
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।

তথ্যসূত্র

মুর্শিদাবাদ জেলার রেলওয়ে স্টেশন
মালদা রেলওয়ে বিভাগ
আব্দুল আলীম (দ্ব্যর্থতা নিরসন)

আব্দুল আলীম বলতে যাদেরকে বোঝানো হতে পারে;

 আব্দুল আলীম (সঙ্গীত শিল্পী) -বাংলাদেশের লোক সঙ্গীতের একজন শিল্পী।
 আব্দুল আলীম (রাজনীতিবিদ) -বাংলাদেশের রাজনীতিবিদ, সাবেক মন্ত্রী ও সাবেক সাংসদ।

আরও দেখুন 

 এ এফ এম আবদুল আলীম চৌধুরী, চিকিৎসক ও বুদ্ধিজীবী
 আবদুল আলিম (বীর প্রতীক), বীর মুক্তিযোদ্ধা
 আব্দুল আলীম (সঙ্গীত শিল্পী), লোক সঙ্গীতের একজন শিল্পী

আরবি পুরুষবাচক প্রদত্ত নাম
পুরুষবাচক প্রদত্ত নাম
গোলাম রাব্বানী

গোলাম রাব্বানী বলতে যাদেরকে বোঝানো হতে পারে;

 গোলাম রাব্বানী (রাজনীতিবিদ) – বাংলাদেশের রাজনীতিবিদ ও জয়পুরহাট-১ আসনের সাবেক সাংসদ।
 গোলাম রাব্বানী (চাঁপাইনবাবগঞ্জের রাজনীতিবিদ) – বাংলাদেশের রাজনীতিবিদ ও চাঁপাইনবাবগঞ্জ-১ আসনের সাবেক সাংসদ।
 গোলাম রাব্বানী (নেত্রকোণার রাজনীতিবিদ) – বাংলাদেশের রাজনীতিবিদ ও নেত্রকোণা-২ আসনের সাবেক সাংসদ।
 গোলাম রব্বানী ছোটন – বাংলাদেশের ফুটবল খেলোয়াড় এবং ম্যানেজার।
গোলাম রাব্বানী (রাজনীতিবিদ)

গোলাম রাব্বানী বাংলাদেশের জয়পুরহাট জেলার রাজনীতিবিদ ও জয়পুরহাট-১ (জয়পুরহাট সদর-পাঁচবিবি) আসনের সাবেক সংসদ সদস্য।

জন্ম 
গোলাম রব্বানি জয়পুরহাট জেলায় জন্মগ্রহণ করেন।

রাজনৈতিক জীবন 
গোলাম রাব্বানী ১৯৯১ সালের পঞ্চম ও ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে  জয়পুরহাট-১ (জয়পুরহাট সদর-পাঁচবিবি) আসন থেকে সংসদ সদস্য নির্বাচিত হয়ে ছিলেন।

মৃত্যু 
গোলাম রাব্বানী ১০ জানুয়ারি ২০১১ সালে মৃত্যুবরণ করেছেন।

তথ্যসূত্র 

জয়পুরহাট জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
পঞ্চম জাতীয় সংসদ সদস্য
ষষ্ঠ জাতীয় সংসদ সদস্য
২০১১-এ মৃত্যু
১৯৫০-এর দশকে জন্ম
জয়পুরহাট জেলার ব্যক্তি